
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1301 

4 Δεκεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση σχεδίου πόλεως Βραχνέικων Ν. Αχαιός 
για άρση απαλλοτρίωσης και εν μέρει επανεπιβολή 
της σε ιδιοκτ. Γ. Γεωργόπουλου στον Δ. Βραχνέι¬ 
κων . 1 

Επικύρωση οριοθέτησης υδατορέματος στον οικισμό 
Καλύβια Πεζούλας Δήμου Νεβρόπολης Αγράφων 2 


ΑΠΟΦΑΣΕΙ Σ 

Αριθ. Οικ. 7203 (1) 

Τροποποίηση σχεδίου πόλεως Βραχνέικων Ν. Αχαιός για 
άρση απαλλοτρίωσης και εν μέρει επανεπιβολή της σε 
ιδιοκτ. Γ. Γεωργόπουλου στον Δ. Βραχνέικων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Το Ν.2503/97(ΦΕΚ 107 Α/30'.5.1997) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις». 

2. Τις διατάξεις του Ν. Δ/τοςτης 17.7.23, όπως μεταγε¬ 
νέστερα τροποποιήθηκαν και ειδικότερα το άρθρο 3 αυ¬ 
τού. 

3. Το Ν. 2508/97 (ΦΕΚ124 Α'/13.6.97), άρθρο 25, παρ. 9α 
«Βιώσιμη οικιστική ανάπτυξη των πόλεων κ.λπ.», σε συν¬ 
δυασμό με το Ν. 2831/2000. 

4. Τις διατάξεις του Ν. 2831/13.06.2000 (ΦΕΚ 140 Α'), 
άρθρο 29 αυτού «άσκηση αρμοδιοτήτων πολεοδομικού 
σχεδιασμού» όπως ισχύει μετά τον Ν. 3044/02. 

5. Την 656/2000 απόφαση Διοικητικού Εφετείου Πα- 
τρών για την άρση της απαλλοτρίωσης του ακινήτου της 
Γ. Γεωργόπουλου. 

6. Την 3284/86 απόφαση ΣτΕ σύμφωνα με την οποία υ¬ 
πάρχει υπό προϋποθέσεις η δυνατότητα επανεπιβολής 
της απαλλοτρίωσης για διασφάλιση κοινοχρήστων χώ¬ 
ρων. 

7. Την 43/18.4.2003 απόφαση Δ. Βραχνέικων περί ανα¬ 
γκαιότητας επανεπιβολής της απαλλοτρίωσης και την δυ¬ 


νατότητα του Δήμου «άμεση εκταμίευση και καταβολή 
της αποζημίωσης στην ενδιαφερόμενη συμπεριλαμβανο- 
μένης καιτηςπροσαύξησης μετά τον προσδιορισμό νέας 
τιμής μονάδας αποζημίωσης απαλλοτριωμένης έκτασης 
λόγω νέας πράξης αναλογισμού». 

8. Το άρθρο 75 του Π.Δ. 17.7.23 σχετικά με τις αποζη¬ 
μιώσεις τρίτων υπόχρεων. 

9. Το οικ. 129/10.1.2003 έγγραφό μας με το οποίο ζητή¬ 
σαμε από τον Δήμο Βραχνέικων να μας γνωρίσει εάν δια¬ 
θέτει την ανάλογη πίστωση για επανεπιβολή της ανακλη- 
θείσας από την ως άνω 656/00 δικαστική απόφαση απαλ¬ 
λοτρίωσης. 

10. Το 369/27.1.2003 έγγραφο Δ. Βραχνέικων με το 
οποίο μας γνωστοποιεί την αναγκαιότητα διατήρησης 
των προς απαλλοτρίωση χώρων και παράλληλα την οικο¬ 
νομική δυνατότητα του προς αποζημίωση του ιδιοκτήτη. 

11. Το 1824/27.3.2003 έγγραφό μας με το οποίο γνωρί¬ 
ζουμε στον εν λόγω Δήμο ότι θα πρέπει να υπάρχει η δυ¬ 
νατότητα άμεσης αποζημίωσης μετά από νέα πράξη ανα¬ 
λογισμού και κατά συνέπεια προσδιορισμό νέας τιμής μο¬ 
νάδας. 

12. Το 1509/16.4.2003 εγγ. του Δήμου Βραχνέικων που 
μας γνωστοποιεί την δυνατότητα «άμεσης εκταμίευσης 
και καταβολής» συμπεριλαμβανομένης της προσαύξη- 
σης λόγω νέας τιμής μονάδας. 

13. Το 2261/29.5.2003 έγγραφο του Δ. Βραχνέικων δια 
του οποίου μας διαβιβάζεται η 43/03 απόφαση Δημ. Συμ¬ 
βουλίου «περί επανεπιβολής της απαλλοτρίωσης και σύ¬ 
νταξης νέας πράξης αναλογισμού για τον προσδιορισμό 
νέας τιμής μονάδας αποζημίωσης απαλλοτριωμένης έ¬ 
κτασης». 

14. Το 4459/11.7.2003 έγγραφό μας δια του οποίου ζη¬ 
τάμε εντός 10 ημερών διαβεβαίωση από τον Δήμο: α) πε¬ 
ρί εγγραφής του ποσού τούτου στον προϋπολογισμό του 
2003 καθώς επίσης και την μετά από τεκμηρίωση της αρ¬ 
μόδιας ΔΟΥ εκτίμηση της τιμής μονάδας του προς απαλ¬ 
λοτρίωση ακινήτου και β) περί ύπαρξης εκ μέρους του Δή¬ 
μου δυνατότητας αποζημίωσης του δικαιούχου για λογα¬ 
ριασμό των παρόδιων υπόχρεων και για τα ποσά που 
αυτοί οφείλουν στον δικαιούχο. 

15. Το οικ. 3666/12.8.2003 έγγραφο Δ. Βραχνέικων με το 
οποίο ναι μεν μας γνωστοποιεί ότι έχει στην διάθεση του 
το ποσόντης αποζημίωσης και μας διαβεβαιώνει ότι τού¬ 
το επαρκεί σύμφωνα με την εκτίμηση της αξίας του από 

την Β ΔΟΥ Πατρών, πλην όμως δεν αναφέρει την πρόθε¬ 
ση και την δυνατότητα του αποζημίωσης του δικαιούχου 
για λογαριασμό των παρόδιων υποχρεών. 

16. Το οικ. 5598/4.9.2003 εγγ. μας δια του οποίου μνη¬ 
μονεύεται η αναγκαιότητα καταβολής από τον Δήμο της 
απαιτούμενης αποζημίωσης για λογαριασμό και εις βά¬ 
ρος των παρόδιων ιδιοκτητών προκειμένου να επανεπι- 
βληθει η τροποποίηση. 

17. Το γεγονός ότι και μετά το ως άνω έγγραφο μας 
προς τον Δ. Βραχνεικων ο εν λόγω Δήμος δεν ανταποκρί- 
θηκε. 

18. Το γεγονός ότι η Υπηρεσία μας έχει εξαντλήσει όλα 
τα περιθώρια έρευνας για την συμπλήρωση των λόγων ε- 
πανεπιβολης της απαλλοτρίωσης και επειδή δεν έχει εξα- 
σφαλισθεί γι'αυτην η απαιτούμενη πίστωση 

19. Το γεγονός ότι η Διοίκηση έχει υποχρέωση άμεσης 
εφαρμογής της 656/00 δικαστικής απόφασης στο οικό¬ 
πεδο Γεωργοπουλου τοσουτω μάλλον που έχει παρέλθει 
μεγάλο χρονικό διάστημα από την έκδοση της. 

20. Την πάγια Νομολογία του ΣτΕ (απόφαση 2463/80, 
3474/85, 2016/97 κ.λπ.) σύμφωνα με την οποία στην προ¬ 
κειμένη περίπτωση δεν απαιτείται η τήρηση της υπό του 
ΝΔ/τοςτης 17.7.23 προβλεπόμενης προς έγκριση τροπο¬ 
ποίησης του Σχεδίου σχετικής διαδικασίας. 

21. Την 3608/2003 βεβαίωση Διοικητικού Εφετείου περί 
μη κατάθεσης αναίρεσης κατά της 656/00 απόφασης. 

22. Την αναγκαιότητα διατήρησης των παράλληλων 
προς την παραλία οδών καθώς και της πλατείας προκει¬ 
μένου να επιτευχθεί μετά τη διάνοιξη τους η κυκλοφορια- 
κή αποσυμφόρηση της περιοχής τους καλοκαιρινούς μή¬ 
νες 

23. Το γεγονός ότι τα οικοδομικά τετράγωνα του οχ. Πό- 
λεως Βραχνεικων που ευρίσκονται ένθεν και ένθεν της κα¬ 
θέτου προς την παραλία οδού ,που εμπίπτει μέσα στην 
ιδιοκτησία Γ εωργοπουλου , έχουν μικρό πλάτος, ήτοι 50μ 
περίπου και επομένως με την κατάργηση της δεν δημι- 
ουργείται πολεοδομικό πρόβλημα δεδομένου ότι δεν 
υπάρχουν άλλες ιδιοκτησίες με πρόσωπο επί αυτής. Πε¬ 


ραιτέρω δε η ύπαρξη πολλών μη απαραίτητων πολεοδο¬ 
μικά οδών καθέτων προς την διερχόμενη εντός του οικι¬ 
σμού σιδηροδρομική γραμμή, εγκυμονεί κινδύνους και εν 
πάση περιπτώσει δυσχεραίνει την λειτουργία του οικι¬ 
σμού. 

24. Την ομόφωνη γνωμοδότηση του Περιφερ. ΣΧΟΠ 
που φαίνεται στο πρακτικό του μεαρ.3παρ. 1 16.10.2003 

Γιατους λόγους αυτούς και σε εκτέλεση της 656/00 δι¬ 
καστικής απόφασης σύμφωνα με την διάταξη του αρ. 29 
του Ν. 2831/00 όπως ισχύει και του Ν. 3044/02, αποφασί¬ 
ζουμε: 

1. Την τροποποίηση του σχεδίου πολεως Βραχνεικων 
και την άρση της απαλλοτρίωσης στον χώρο της καθέτου 
προς την παραλία οδού που εμπίπτει στην ιδιοκτησία Γεω- 
ργοπουλου κατά το τμήμα της που περιλαμβάνεται μετα¬ 
ξύ της παραλιακής οδού καιτης δεύτερης προς αυτήν πα¬ 
ραλλήλου. 

2. Την εν μέρει επανεπιβολη της απαλλοτρίωσης. 

α)στα τμήματα ιδιοκτησίας Γεωργοπουλου που κατα¬ 
λαμβάνονται από τις προς την θάλασσα παράλληλες ο¬ 
δούς ήτοι την παραλιακή οδό και τις δυο προς αυτήν πα¬ 
ράλληλες. 

β) στην πλατεία που ευρίσκεται επί της προς την παρα¬ 
λιακή πρώτη παράλληλο έτσι ώστε και να εκτελεσθεί η 
656/00 απόφαση του Διοικητικού Εφετείου Πατρών και να 
διασφαλισθεί η συνέχεια του οδικού δικτύου για την αντι¬ 
μετώπιση των κυκλοφοριακών αναγκών της περιοχής. 

Η επανεπιβολη της απαλλοτρίωσης δεν έρχεται σε αντί¬ 
θεση με την 656/00 απόφαση διότι τα τμήματα στα οποία 
επανεπιβαλλεται η ως άνω απαλλοτρίωση, είναι τμήματα 
για τα οποία ο ως άνω ιδιοκτήτης δεν δικαιούται αποζη¬ 
μίωσης ως υπόχρεος αυτοαποζημιωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 4 Νοεμβρίου 2003 

Ο Γ ενικός Γ ραμματέας Περιφέρειας 
ΙΩΑΝΝΗΣ ΠΑΠΑΤΣΑΚΩΝΑΣ 

Αριθ. 5279/Τυ (2) 

Επικύρωση οριοθέτησης υδατορέματος στον οικισμό Κα¬ 
λύβια Πεζούλας Δήμου Νεβρόπολης Αγράφων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 6 του Ν. 880/79, όπως αυτή 
τροποποιήθηκαν με το άρθρο 5 του Ν. 3010/2002 

2. Το άρθρο 6του Κτιριοδομικού Κανονισμού (απόφαση 
3046/304/3.2.1989, ΦΕΚ55Δ) 

3. Το χωρίς ημερομηνία έγγραφο-επιστολή της «ΛΙΜΝΗ 
ΜΕΓΔΟΒΑ Α.Ε» προς την Υπηρεσία μας με αρ. πρωτ. 
5279/Τυ/29.10.2003) για επικύρωση της οριοθέτησης του 
υδατορέματος στον Οικισμό Καλύβια Πεζούλας-Δήμου 
Νεβρόπολης Αγράφων. 

4. Την μελέτη οριοθέτησης του υπόψη υδατορέματος 
που συνέταξε ο Ευθύμιος Χρ. Μυρισιώτης, Τοπ. Μηχανι¬ 
κός και όπως αυτή ελέγχθηκε και θεωρήθηκε από τη 
Δ/νση Τεχνικών Υπηρεσιώντης Νομαρχιακής Αυτοδιοίκη¬ 
σης Καρδίτσας και μας υποβλήθηκε με το πιο πάνω έγ- 
γραφο-επιστολή. 

5. Τοτοπογραφικό διάγραμμα αποτύπωσης του υδατο¬ 
ρέματος το οποίο συντάχθηκε από το μηχανικό της παρ. 


4, ελέχθηκε και θεωρήθηκε από τη Δ/νση Τεχνικών Υπη¬ 
ρεσιών της Νομαρχιακής Αυτοδιοίκησης Καρδίτσας και 
του οποίου έγινε ο καθορισμός των οριογραμμών του υ¬ 
πόψη υδατορέματος. 

6. Την 118/2003 (πρακτικό αρ. 11/15.10.2003) ομόφωνη 
γνωμοδότηση υπέρ της οριοθέτησης του υδατορέματος 
στον οικισμό Καλύβια Πεζούλας-Δήμου Νεβρόπολης 
Αγράφων. 

7. Το γεγονός ότι δεν έχουν επί του παρόντος κατα¬ 
σκευαστεί τα απαιτούμενα υδραυλικά έργα για την υλο¬ 
ποίηση των εν λόγω οριστικών οριογραμμών του υδατο¬ 
ρέματος, αποφασίζουμε: 

Επικυρώνουμε τις οριογραμμές του υδατορέματος 
στον οικισμό Καλύβια Πεζούλας-Δήμου Νεβρόπολης 
Αγράφων, όπως αυτές καθορίστηκαν από τη Δ/νση Τεχνι¬ 
κών Υπηρεσιών της Νομαρχιακής Αυτοδιοίκησης Καρδί¬ 
τσας και φαίνονται στοτοπογραφικό διάγραμμα της ανω¬ 
τέρω παρ. 5. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 13 Νοεμβρίου 2003 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

